ΓΡΑΠΤΗ ΕΡΩΤΗΣΗ E-3747/02

υποβολή: Cristiana Muscardini (UEN) προς την Επιτροπή

(20 Δεκεμβρίου 2002)

Θέμα: Το τεστ HPV αποτελεί προνόμιο·

Τον παρελθόντα Ιούνιο το Ευρωπαϊκό Κοινοβούλιο ενέκρινε την επιστροφή εξόδων στο προσωπικό του πουποβάλλεται στο τεστ για την ανίχνευση του ανθρώπινου θηλωματοϊού (HPV), αναγνωρισμένης αιτίας του καρκίνου του τραχήλου. Η απόφαση του ΕΚ ακολουθεί την προηγηθείσα απόφαση της Επιτροπής η οποία προβλέπει την επιστροφή του 85 % της δαπάνης που συνάγεται ένα τεστ HPV για το προσωπικό της.

Ο καρκίνος του τραχήλου είναι το μοναδικό είδος ιάσιμου καρκίνου στο 100 % των περιπτώσεων, εάν διαγνωσθεί έγκαιρα. Πρόσφατα στοιχεία αποδεικνύουν ότι οι μολύνσεις από θηλωματοϊό σημειώνουν ανοδική πορεία και ότι το τραχηλοκαρκίνωμα είναι η πλέον διαδεδομένη σεξουαλικά μεταδιδόμενη ιογενής νόσος. Στην Ευρώπη είναι η δεύτερη συχνότερα απαντώμενη νόσος καρκινικής μορφής στις γυναίκες.

Μπορεί η Επιτροπή να μας πει ποιοι είναι οι λόγοι που την ώθησαν να καθυστερήσει τη δημοσίευση των συστάσεών της σχετικά με την ανίχνευση των όγκων· Αν αληθεύει ότι η Ευρώπη είναι η πατρίδα της προστασίας των δικαιωμάτων, για ποιους λόγους δεν πιστεύει η Επιτροπή ότι είναι σκόπιμο το τεστ HPV να είναι προσβάσιμο σε όλες τις γυναίκες της Ένωσης χωρίς το δικαίωμα αυτό στηνγεία να μετατρέπεται σε προνόμιο περιοριζόμενο αποκλειστικά στο γυναικείο προσωπικό των οργάνων της·

Απάντηση του κ. Byrne εξ ονόματος της Επιτροπής

(20 Φεβρουαρίου 2003)

Η Επιτροπή, όπως επισημαίνεται στο πρόγραμμα εργασίας της, εκπονεί τη στιγμή αυτή πρόταση σύστασης του Συμβουλίου σχετικά με τη διάγνωση του καρκίνου σύμφωνα με το άρθρο 152 της συνθήκης ΕΚ. Η πρότασή της, που βασίζεται στις εργασίες της επιτροπής εμπειρογνωμόνων για την πρόληψη του καρκίνου και τα ευρωπαϊκά δίκτυα για τη διάγνωση του καρκίνου, αναμένεται να λάβει την οριστική της μορφή το Μάρτιο 2003. Η Προεδρία έχει εντάξει τη σύσταση αυτή στα θέματα που θα εξετάσει το Συμβούλιο Υπουργών Υγείας στις 2-3 Ιουνίου 2003.

Παρά το ότι στις παραγράφους 1 έως 4 του άρθρου 152 της Συνθήκης ορίζεται η νομική αρμοδιότητα της Κοινότητας στον τομέα τηςγείας στην παράγραφο 5 επισημαίνονται οι αρμοδιότητες των κρατών μελών για την οργάνωση και την παροχή τωνγειονομικώνπηρεσιών και της ιατρικής περίθαλψης. Σύμφωνα με τις διατάξεις αυτές η διενέργεια εξετάσεων HPV από τους πολίτες εμπίπτει στην αποκλειστική αρμοδιότητα των κρατών μελών. Το σχέδιο πρότασης της σύστασης του Συμβουλίου για τη διάγνωση του καρκίνου είναι απόλυτα σύμφωνο με το άρθρο 152 παράγραφος 5.

Η σύνταξη της πρότασης απαίτησε περισσότερο χρόνο από ό,τι αναμενόταν καθώς ήταν ανάγκη να αποτιμηθούν προσεκτικά τα επιστημονικά στοιχεία που έχουν προκύψει στον τομέα αυτό. Η πρόταση σύστασης του Συμβουλίου θα έχει ως επίκεντρο τις αρχές και τα πρότυπα που πρέπει να εφαρμόζονται κατά τη διενέργεια εξετάσεων για τη διάγνωση του καρκίνου από τους ευρωπαίους πολίτες.

Τη στιγμή αυτή μελετάται η κλινική αξία της οργανωμένης διάγνωσης για την έγκαιρη ανίχνευση του καρκίνου του τραχήλου με τις εξετάσεις για τον εντοπισμό ορισμένων γονοτύπων του ιού των ανθρωπίνων θηλωμάτων (Human Papilloma Virus, HPV), που εγκυμονούνψηλό ποσοστό κινδύνου για την ανάπτυξη κακοήθους όγκου. Πέρα από τις οργανωμένες κλινικές μελέτες παρέχονται σε εμπορική βάση οι ατομικές εξετάσεις με συνταγή γιατρού κατόπιν αιτήματος, συνήθως πέρα από το ευρύτατα καθιερωμένο τεστ Παπανικολάου.